section_heading: Opis
paragraph_text: Jednostavna ožbukana jednokatnica na istočnom kraju luke podignuta je u drugoj polovici 19. stoljeća. Pročelje je raščlanjeno s tri prozorske osi, a uzduž strehe je profilirani vijenac. Tu je djelovao Zdravstveni lučki ured gdje se obavljao pregled putnika pri iskrcaju. Zgrada lučke uprave je rijedak sačuvani primjer zdravstvene kulture u Dalmaciji.